نانسى عجرم

نانسى عجرم مغنية لبنانية، اتولدت يوم 16 مايو 1983، ف حى اسمه الاشرفية، ف بيروت. اسمها الحقيقى نانسى نبيل عجرم، ومامتها اسمها ريموندا. هى الاخت الكبيرة فى العيلة، وعندها اخت واخ. اخت اسمها نادين، اصغر منها بسنة (مواليد 1984)، وليها اخ اصغر منها بيشتغل مغنى هو كمان، اسمه نبيل عجرم (اتولد فى 1985).

 بدايتها 

شاركت ف برنامج لبنانى اسمه نجوم المستقبل، هيا عندها اتناشر سنة، وخدت المديلية الدهبية ف الغنا. بعدها درست مزيكا، وابتدت تغنى ف سن خمستاشر سنة، ومكنتش كمّلت التمانتاشر اللى هو اقل سن عشان تنضم للنقابه بس النقابه اخدتها استثنا. اتشهرت من كليب "اخاصمك اه" سنة 2003، بس الاغنية دى كانت ف الالبوم التالت ليها. ليها الكتير من الاغانى.

 ناسى عجرم و مصر 

310px|thumb|left|رفعت نانسى عجرم علم مصر فإتهددت.

نانسى عجرم زى فنانين لبنانيين كتير ارتبطو بمصر، وفن مصر بتحب مصر جداً، وبتقول انها مرتبطه عاطفيا بمصر والشعب المصرى اللى بتكن له مشاعر خاصه. نانسى عجرم غنت لمصر والمصريين اغنية لو سألتك انت مصرى، و بعد ما انتصرت مصر فى الكورة قررت نانسى إنها تغنى اغنيه لمصر اسمها مصر العروسه المحروسه.

 حياتها الشخصيه 

نانسى عجرم اتجوزت سنة 2008 بدكتور الاسنان فادى الهاشم، وجابت منه بنت اسمها ميلا، وبالصدفه اتولدت ميلا فى نفس يوم عيد ميلاد نانسى 16 مارس شهر 3. غنت لميلا اغنية يارب تكبر ميلا وعندها طفلة كمان اسمها ايلا.

 اعلانتها وجوايزها 

نانسى اتعاقدت مع شركة كوكاكولا عشان تعمل اعلانات فى الدول العربية، وافضل الاعلانات اللى عملتها نانسى اعلان اللى فيه اغنية كأس العالم 2010 مع المغنى العالمى كانون، اللى عمل الاغنيه ومعاه من كل بلد مغني، والنسخة العربية عملوها بالمصرى عشان اللهجة اسهل ومنتشرة كتير فى الدول العربية، و مش كده ادارة كوكاكولا ليها مدير اجنبى ومدير مصرى فى الشرق الاوسط. نانسى اخدت ورلد ميوزك اوورد واحدة فى 2008 عن البوم بتفكر فى ايه.

 البوماتها 

 محتاجالك : 1998
 شيل عيونك عني : 2001
 يا سلام : 2003
 اه ونص : 2004
 يا طبطب وادلع : 2006
 شخبط شخابيط : 2007
 بتفكر فى ايه : 2008
 نانسى 7 : 2010
 سوبر نانسي : 2012
 نانسى 8 : 2014
 نانسى 9 : 2017

 اغانيها الفردية 

 "أنا مصري" و" كويت الشهامة" : 2005
 "أهلى وزمالك" و"حبيب العمر" : 2006
 "الدنيا حلوة" و"بوجه الغضب" : 2007
 "افتح قلبك تفرح" و"يارب تكبر ميلا" 2009
 "مصر المحروسة" و"سلمولى عليه" : 2010
 "وحشانى يا مصر" و"بابا بورتو" : 2011
 "بدك تبقى فيك" : 2012
 "يا غالي" و"اعمل عاقلة" و" خدوا بالكوا دى مصر" : 2013
 "شجع حلمك" مع الشاب خالد : 2014
 "ع البركة" و"معقول الغرام" : 2015
شوف
لستة اغانى نانسى عجرم

 ملاحظه 

نانسى عجرم غنت اول تتر فى رمضان فى مسلسل النجم يحيى الفخرانى (ابن الارندلى). فى اكتوبر 2009 اتعينت سفيرة للنوايا الحسنة فى الشرق الاوسط والوطن العربي، اللى بيضم 22 دولة، واللى عينها صندوق الامم المتحده للطفولة - يونيسيف. وقال راى فيرجيليو اللى مسئول عن المنظمة أنو اختارها عشان هتساعد فى دعم القضايا اللى بتهتم بيها اليونيسيف فى المنطقة. فى حفلة نصر اربعين احتفال بعيد 6 اكتوبر، غنت فى اخر اوبريت فى الحفلة اكتوبر 2013.

 مصادر 

 لينكات برانيه 





 صور نانسى فى الكريسماس على pagearabia
 نانسى عجرم بتهنئ و تبارك المصريين بالفوز
 جورنال جزايرى بتوصف نانسى بـ"العقرب" عشان شجعت مصر او الفراعنه 

75px|center

تصنيف:مغنيات لبنانيات
تصنيف:نانسى عجرم
تصنيف:مسيحيين لبنانيين
تصنيف:مغنيات اغراء